
д-р Деница Руменова Кофинова, д.м.
Кратка биография: Д-р Деница Руменова Кофинова завършва с отличие медицина в МУ София през 2014 г. От  ноември 2015 г. до април 2023 г. работи в Клиника по детска гастроентерология, СБАЛДБ „Проф. Иван Митев“ София. От месец май 2023 г. е консултант към Отделение по детска коремна хирургия, УМБАЛСМ „Н. И. Пирогов“. През 2020 г. придобива специалност детска гастроентерология, а през 2022 г. – педиатрия. От 2016 г. до април 2023 е последователно асистент и главен асистент към Катедра Педиатрия, МУ-София. През месец юни 2020 г. защитава дисертационен труд върху 2D Shear wave еластография на тема „Оценка на фиброзата при деца с хронични чернодробни заболявания“. Има 41 участия в международни и 49 в български конференции и конгреси; общо 33 публикации, 25 публикации в реферирани и индексирани списания, от които 5 в списание с IF, участие в  3 учебникa по педиатрия и 4 колективни монографии. През 2020 г. получава награда за млад учен „Акад. Асен Хаджиолов“ в областта на клиничните науки. Член е на Европейското дружество по детска гастроентерология, хепатология и хранене (ESPGHAN), Българското дружество по детска гастроентерология, хепатология и хранене (BULSPGHAN), Българска Педиатрична Асоциация, Българската асоциация по ултразвук в медицината, БЛС. Сертифицирана за извършване абдоминална ехография I и II ниво,  конвенционална гастроинтестинална ендоскопия I ниво, STRETTA, pH-метрия. Завършила е краткосрочни европейски курсове в областта на детска чернодробна трансплантология, редки метаболитни чернодробни заболявания, парентерално хранене, хирургични аспекти на детската гастроентерология, целиакия, хронични възпалителни чревни заболявания, муковисцидоза, функционални коремни заболявания и други. Има интереси и опит в областта на хроничните чернодробни заболявания, проследяване на чернодробно трансплантирани пациенти, хронични възпалителни чревни заболявания, ГЕРБ, хранене, деца с вродени аномалии на ГИТ, и други.

